
ประกาศสภาองค์การบริหารส่วนตำบลแม่เจ้าอยู่หัว
เรื่อง  การประชุมสภาองค์การบริหารส่วนตำบลแม่เจ้าอยู่หัวสมัยประชุมสามัญสมัย
สมัยที่ ๑ ครั้งที่ ๑ ประจำปี ๒๕๕๕
.........................................................................................



ตามที่สภาองค์การบริหารส่วนตำบลแม่เจ้าอยู่หัว ได้กำหนดสมัยประชุมสามัญสมัยแรกของปีประจำปี พ.ศ. ๒๕๕๕ ตั้งแต่วันที่ ๑ – ๑๕ กุมภาพันธ์  ๒๕๕๕ เป็นต้นไป นั้น
 

บัดนี้ ถึงกำหนดสมัยประชุมสามัญ สมัยที่ ๑ ประจำปี พ.ศ.๒๕๕๕ ตั้งแต่            ๑ กุมภาพันธ์ ๒๕๕๕ เป็นต้นไป สภาองค์การบริหารส่วนตำบลแม่เจ้าอยู่หัว จึงขอเปิดสมัยประชุมสามัญสมัยที่ ๑ ครั้งที่ ๑ ประจำปี ๒๕๕๕ ในวันที่ ๑๔ กุมภาพันธ์ ๒๕๕๕ เวลา ๑๐.๐๐ น.       เป็นต้นไป ณ ห้องประชุมสภาองค์การบริหารส่วนตำบลแม่เจ้าอยู่หัว


ดังนั้น จึงอาศัยอำนาจความตาม ข้อ ๒๒ และข้อ ๒๔ วรรคสอง ของระเบียบกระทรวงมหาดไทย  ว่าด้วยการประชุมสภาท้องถิ่น พ.ศ.๒๕๔๗ และเพื่อเป็นการเผยแพร่ข้อมูลข่าวสารตามพระราชบัญญัติข้อมูลข่าวสารของทางราชการ พ.ศ. ๒๕๔๐ และพระราชกฤษฎีกา     ว่าด้วยหลักเกณฑ์และวิธีการบริหารจัดการบ้านเมืองที่ดี พ.ศ. ๒๕๔๖ สภาองค์การบริหารส่วนตำบลแม่เจ้าอยู่หัว จึงขอเชิญประชาชนและผู้ที่สนใจเข้ารับฟังการประชุมสภาฯ ตามวัน เวลา และสถานที่ดังกล่าว  


จึงประกาศให้ทราบโดยทั่วกัน




ประกาศ ณ วันที่  ๓ เดือน กุมภาพันธ์ พ.ศ. ๒๕๕๕ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.

